Llan kra yismawen ttuɣalen-d di tullisin-agi, Amedya: « Areẓqi », « Di Lǧerra-k ay awal » yuɣal-d « Dda Areẓqi » di tullist « Teǧǧa-k tikli ay aḍar ». Ad d-naf daɣen isem n « Ameẓyan » yella di tullist « Teǧǧa-k tikli ay aḍar » yuɣal-d di tullist « Amur-nneɣ », ula d isem n « Meqqran » di tullist « Di lǧerra-k ay awal », yuɣal-d di tullist « Tadyant n Meqqran », ad d-nernu ɣur-sen isem « Muḥed Akli » di tullist « Nnaqus » yuɣal-d « Akli » di tullist « Iles agugam ». Ihi, Murad Irnaten tikkwal, yessemras isem n uwadem acḥal n tikkelt deg yiḍrisen yemgaraden.